Iniciativa pol Asturianu anima a los alcaldes y conceyales a usar l’asturianu na constitución de los conceyos
#000001
Esti sábadu 17 de xunu va celebráse nos diferentes ayuntamientos d’Asturies la constitución de les diferentes corporaciones de los conceyos. Iniciativa pol Asturianu anima a los representantes escoyíos nes elecciones del 28 de mayu a que xuren o prometan el cargu utilizando la llingua asturiana. La entidá afala tamién a los 78 alcaldes y alcaldeses a faer usu del idioma na so toma de posesión y nos respectivos discursos d’investidura.
#000003
La organización de reivindicación llingüística considera qu’esta ye una bona oportunidá pa demostrar el compromiso llingüísticu de los 922 ediles y tamién una manera de siguir normalizando l’idioma.
#000005
Esti xestu tien d’acompañase dende’l primer día con midíes ya iniciatives empobinaes a meyorar la situación del asturianu nel ámbitu de los conceyos, onde ye necesario usar l’asturianu, recuperar y oficializar la toponimia tradicional, aprobar ordenances de normalización o poneles en marcha ellí onde yá esisten, da-yos un meyor usu y estabilidá a los servicios de normalización llingüística y facer polítiques que-y dean presencia al asturianu en tolos ámbitos de la xestión de los conceyos.
#000006
Dende Iniciativa pol Asturianu ufrimos el nuesu asesoramientu llingüísticu y animamos a tolos conceyales y alcaldes interesaos en dar pasos a favor de la normalización a ponese en contautu con nós nel nuesu corréu .
#000007
Abiertu’l períodu de matrícula de los nuevos cursos d’asturianu d’Iniciativa pol Asturianu
#000013